अपकमिंग फिल्म ‘धड़क’ से दो नए युवा सितारों की बॉलीवुड में एंट्री हो रही है। फिल्म की लीड एक्ट्रेस जाह्नवी कपूर मशहूर फिल्म अभिनेत्री श्रीदेवी और बॉनी कपूर की बड़ी बेटी हैं। ईशान खट्टर एक्टर-डांसर शाहिद कपूर के भाई हैं। दोनों की यह जोड़ी अपनी टीम के साथ बुधवार को जयपुर में थी। पूरी यूनिट शहर के मालवीय नगर स्थित वर्ल्ड ट्रेड पार्क में फिल्म की प्रमोशन के लिए आयी हुई थी। इस दौरान फिल्म धड़क का एक नया गाना भी लॉन्च किया गया है।